stanford-oval/wikipedia huggingface dataset:
Gadna
Historia

Gadna on lyhenne sanoista Gdudei No'ar (hepr. ‏גדודי נוער‎‎. Järjestelmä luotiin ennen Israelin itsenäisyysjulistusta vuonna 1948. Alussa ohjelman suorittajat palvelivat taistelijoina Israelin itsenäisyyssodassa erityisesti Jerusalemin rintamalla.
Tunnukset

Ohjelman komentajat, kersantit ja upseerit kantavat Nahalin prikaatin vihreää barettia, mutta baretissa ei ole prikaatin merkkiä eikä heidän asepuvussaan ole Nahalin olkamerkkiä. Sen sijaan heillä on Koulutus- ja nuorisojoukkojen merkit.
Komentajilla on ruskea nauha vasemmalla olkapäällä. Gadnaa suorittavat saavat asepuvun. Majoittuminen tapahtuu ryhmittäin teltoissa tai parakeissa. Jokaisesta ryhmästä valitaan kaksi johtajaksi.
Ohjelman aikana kaikki nuoret käyvät läpi saman koulutuksen. Israelilaisnuoret kuitenkin osallistuvat muihin vaativampiin koulutuksiin. Koulutukseen sisältyy aseiden huoltoa, liikuntakoulutusta ja sotilastaitojen harjoittelua sekä historiaa. He myös osallistuvat tukikohdan kunnossapitoon ja saavat ampuma- ja marssikoulutusta.
Gadnaa on kritisoitu liian sotilaalliseksi, mutta ohjelmasta on valmisteltu myös vielä sotilaallisempi versio.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gadna (Israel)
Käännös suomeksi
GIMPS

Logo
GIMPS (Great Internet Mersenne Prime Search) on matematiikan projekti, jonka tavoitteena on etsiä uusia Mersennen alkulukuja käyttäen hyväksi lukuisten kotitietokoneiden laskentatehoa. Projektin perusti George Woltman vuonna 1996, joka myös kirjoitti alkulukuja etsivän ohjelman. Scott Kurowski loi projektia tukevan PrimeNet-palvelimen esitelläkseen Entropia Incorporatedin hajautettuja ohjelmistoja.
Tällä hetkellä suurin tunnettu Mersennen alkuluku on 282 589 933 − 1. Se löydettiin 7. joulukuuta 2018, ja kymmenjärjestelmällä esitettynä siinä on 24 862 048 numeroa. Se on 51. tunnettu Mersennen alkuluku.
Lokakuussa 2020 GIMPSin laskentateho oli noin 1,46 petaflopsia, eli projektin osallistujien tietokoneet pystyvät suorittamaan yli 1015 laskutoimitusta sekunnissa.
Löydetyt alkuluvut

Projektin osallistujat ovat löytäneet tähän mennessä 17 Mersennen alkulukua, joista 15 oli löytöhetkellä maailman suurimpia tunnettuja alkulukuja.
| # | Löytöpäivä | Luku | Numeroita | Lähde |
| --- | --- | --- | --- | --- |
| 35 | 1996-11-1313. marraskuuta 1996 | 21 398 269 − 1 | 420 921 |  |
| 36 | 1997-08-2424. elokuuta 1997 | 22 976 221 − 1 | 895 932 |  |
| 37 | 1998-01-2727. tammikuuta 1998 | 23 021 377 − 1 | 909 526 |  |
| 38 | 1999-06-011. kesäkuuta 1999 | 26 972 593 − 1 | 2 098 960 |  |
| 39 | 2001-11-1414. marraskuuta 2001 | 213 466 917 − 1 | 4 053 946 |  |
| 40 | 2003-11-1717. marraskuuta 2003 | 220 996 011 − 1 | 6 320 430 |  |
| 41 | 2004-05-1515. toukokuuta 2004 | 224 036 583 − 1 | 7 235 733 |  |
| 42 | 2005-02-1818. helmikuuta 2005 | 225 964 951 − 1 | 7 816 230 |  |
| 43 | 2005-12-1515. joulukuuta 2005 | 230 402 457 − 1 | 9 152 052 |  |
| 44 | 2006-09-044. syyskuuta 2006 | 232 582 657 − 1 | 9 808 358 |  |
| 45 | 2008-09-066. syyskuuta 2008 | 237 156 667 − 1 | 11 185 272 |  |
| 46 | 2009-06-044. kesäkuuta 2009 | 242 643 801 − 1 | 12 837 064 |  |
| 47 | 2008-08-2323. elokuuta 2008 | 243 112 609 − 1 | 12 978 189 |  |
| 48 | 2013-01-2525. tammikuuta 2013 | 257 885 161 − 1 | 17 425 170 |  |
| 49 | 2016-01-077. tammikuuta 2016 | 274 207 281 − 1 | 22 338 618 |  |
| 50 | 2017-12-2626. joulukuuta 2017 | 277 232 917 − 1 | 23 249 425 |  |
| 51 | 2018-12-077. joulukuuta 2018 | 282 589 933 − 1 | 24 862 048 |  |
Aiheesta muualla

Projektin pääsivut
Projektin keskustelufoorumi
Gabriel Luna

| Gabriel Luna |
| --- | --- |
 Luna vuonna 2019
Henkilötiedot
Syntynyt: 5. joulukuuta 1982 (ikä 41) Austin, Texas, Yhdysvallat
Ammatti:  näyttelijä
Näyttelijä
Aktiivisena:  2005–
Merkittävät roolit:  S.H.I.E.L.D. Agentit Terminator: Dark Fate
Aiheesta muualla
IMDb 
Gabriel Luna (s. 5. joulukuuta 1982 Texas, Yhdysvallat) on yhdysvaltalainen näyttelijä ja tuottaja. Hän on tunnettu muun muassa televisiosarjasta S.H.I.E.L.D. Agentit ja elokuvasta Terminator: Dark Fate.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2005 | Fall to Grace | Kristofer Rostropovich |
| 2010 | Dance with the One | Nate Hitchins |
| 2011 | Bernie | Kevin |
| 2012 | Spring Eddy | Eddy |
| 2014 | Balls Out | Vinnie |
| 2015 | Love Is Love | etsivä Quesada |
| 2015 | Gravy | Hector |
| 2016 | Transpecos | Lance Flores |
| 2019 | Hala | Mr. Lawrence |
| 2019 | Terminator: Dark Fate | Rev-9 |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2008 | Pako | Eduardo | 1 jakso |
| 2013 | Kosketus | Ted | 1 jakso |
| 2013 | NCIS: Los Angeles | geologian opiskelija | 1 jakso |
| 2014 | Matador | Tony Bravo | 13 jaksoa |
| 2015 | True Detective | Miguel Gilb | 3 jaksoa |
| 2015 | Wicked City | Paco Contreras | 8 jaksoa |
| 2016 | Harley and the Davidsons | Eddie Hasha | 1 jakso |
| 2016–2017 | S.H.I.E.L.D. Agentit | Robbie Reyes / Aaveajaja | 10 jaksoa |
| 2016 | Rosewood | Eddie Lunez | 1 jakso |
| 2017 | Patti and Marina | mies kitaran kanssa | 1 jakso |
| 2023 | The Last of Us | Tommy | pääosa |
Aiheesta muualla

Wikimedia Commonsissa on kuvia tai muita tiedostoja aiheesta .
Gabriel Luna Internet Movie Databasessa. (englanniksi)
Gary Kelly

| Henkilötiedot |
| --- | --- | --- |
Syntymäaika: 9. heinäkuuta 1974
Syntymäpaikka: Drogheda, Irlanti
Pituus: 178
Junioriseurat
1989 1990–91: Drogheda Home Farm
Seurat
| Vuodet | Seura | O (M) |
| 1991–2007 | Leeds United | 430 (2) |
Maajoukkue
| 1994–2002 | Irlanti | 52 (2) |
 Seurajoukkueuran tilastot kattavat vain kansalliset sarjat.
Gary Kelly (s. 9. heinäkuuta 1974 Drogheda, Irlanti) on irlantilainen jalkapalloilija. Hän edusti koko ammattilaisuransa Leeds Uniteda. Hän pystyi pelaamaan oikealla laidalla puolustajana, tai keskikenttäpelaajana.
Kelly siirtyi nuorten sarjoista Leedsiin kaudeksi 1991–1992, jolloin teki myös ensiesiintymisensä Englannin pääsarjassa, joka tunnettiin vielä nimellä 1. divisioona. Kauden päätteeksi Leeds voitti myös mestaruuden. Tämän jälkeen Kelly oli säännöllisesti Leedsin pelaavassa kokoonpanossa aina uransa loppuun asti lukuun ottamatta kautta 1998–1999.
Kelly pelasi Leedsissä 430 liigapeliä, joissa teki kaksi maalia. Hän ilmoitti lopettamisestaan kauden 2006–2007 jälkeen .
Irlannin maajoukkueessa Kelly pelasi urallaan 52 ottelua. Mukaan mahtuivat myös vuoden 1994 ja 2002 MM-kilpailut. Maaleja Kelly teki maajoukkueurallaan kaksi.
Aiheesta muualla

Elämäkerta Leedsin fanien sivuilla (englanniksi)
Tilastot Soccerbasessa (Arkistoitu – Internet Archive) (englanniksi)
Irlannin tasavallan joukkue – Jalkapallon MM-kilpailut 1994
1 Bonner
2 Irwin
3 Phelan
4 Moran
5 McGrath
6 Keane
7 Townsend
8 Houghton
9 Aldridge
10 Sheridan
11 Staunton
12 G. Kelly
13 Kernaghan
14 Babb
15 Coyne
16 Cascarino
17 McGoldrick
18 Whelan
19 McLoughlin
20 D. Kelly
21 McAteer
22 A. Kelly
Valmentaja Charlton
Irlannin tasavallan joukkue – Jalkapallon MM-kilpailut 2002
1 Given
2 Finnan
3 Harte
4 Cunningham
5 Staunton
6 Roy Keane
7 McAteer
8 Holland
9 Duff
10 Robbie Keane
11 Kilbane
12 Kinsella
13 Connolly
14 Breen
15 Dunne
16 Kiely
17 Quinn
18 G. Kelly
19 Morrison
20 O'Brien
21 Reid
22 Carsley
23 A. Kelly
Valmentaja McCarthy
Geoffrey Oryema

Geoffrey Oryema
Geoffrey Oryema (16. huhtikuuta 1953 − 22. kesäkuuta 2018) oli ugandalainen muusikko. Hän syntyi Sorotin kaupungissa Ugandassa, mutta muutti pian perheineen Kampalaan. Oryema pakeni Ranskaan Idi Aminin murhautettua hänen isänsä helmikuussa 1977. Oryeman ensimmäinen albumi, "Exile", julkaistiin vuonna 1989. Hänen uusin albuminsa on vuonna 2004 ilmestynyt "Words".
Gene Simmonsin sukukalleudet

| Gene Simmonsin sukukalleudet> Gene Simmons Family Jewels |
| --- | --- |
Tyyli:  Tosi-TV
Kestoaika:  30 minuuttia
Luoja(t):  Gene Simmons   Leslie Greif   Adam Reed
Pääosissa:  Gene Simmons Shannon Tweed  Nick Simmons   Sophie Simmons
Alkuperämaa:  Yhdysvallat
Verkko:   A&E    Jim
Esitetty:   7. elokuuta 2006 –    12. syyskuuta 2007 –
Tuotantokausia:  7
Jaksoja:  156
Aiheesta muualla
IMDb 
Gene Simmonsin sukukalleudet (Gene Simmons Family Jewels) on yhdysvaltalainen televisiosarja, jossa seurataan muusikko Gene Simmonsin perheen elämää. Suomessa sarjaa esitti JIM-kanava.
Aiheesta muualla

Virallinen kotisivu (Arkistoitu – Internet Archive) (englanniksi)
Gene Simmonsin sukukalleudet Myspacessa (englanniksi)
JIM: Gene Simmonsin sukukalleudet (Arkistoitu – Internet Archive)
Garden Helsinki

| Garden Helsinki> Rakennuksen tiedot |
| --- | --- |
Sijainti:  Taka-Töölö, Helsinki
Avattu:  Aikaisintaan 2029
Arkkitehti:   PES-Arkkitehdit  B&M  Populous 
Lisää rakennusartikkeleitaArkkitehtuurin teemasivulla
Garden Helsinki on Helsingin Taka-Töölöön suunniteltu monitoimiareena. Se sijoittuisi Nordenskiöldinkadun varrelle Helsingin jäähallin ja Töölön pallokentän pohjoispuoliselle tontille, joka nykyisin toimii pysäköintialueena. Tapahtuma-areena harjoitusjäähalleineen ja pysäköintitiloineen sijoittuisi maan alle, ja sen katsojakapasiteetti olisi noin 15 500–19 000. Rakennuksen maanpäällisessä osassa voisi olla asuntoja, toimistojatiloja ja hotelli.
Hanketta on suunniteltu vuodesta 2010, ja sitä suunnittelee Everin johtama Projekti GH -hankeyhtiö, jonka omistajayhtiöitä ovat HIFK-Hockey, Fincap sekä Friends Of Garden. Hankkeella on pitkään on ollut rahoitusongelmia, mutta keväällä Helsinki ilmoitti valmistelevansa kauppaa noin 2,5 hehtaarin kokoisesta tontista Nordenskiöldinkadun varresta. Samalla kaupunki ilmoitti, että nopeimmillaan areenan voisi ottaa käyttöön vuonna 2029. Koko hankkeen hinta-arvio on 800 miljoonaa euroa, josta rakentamisen osuus ilman tonttikustannuksia on 653 miljoonaa. Kaupunki aikoo samalla myydä Helsingin jäähallin. Kesäkuussa 2024 Helsingin kaupunginvaltuusto päätti myydä tontin Projekti GH -yhtiölle.
Aiheesta muualla

Hankkeen sivut
Georg Linnamäe

Linnamäe Keski-Euroopan rallissa vuonna 2023.
Georg Linnamäe (s. 8. heinäkuuta 1998) on virolainen ralliautoilija. Hän ajaa WRC2-sarjassa ja rallin EM-sarjassa. Linnamäen kartanlukija on James Morgan.
Aiheesta muualla

Profiili eWRC-sivustolla (englanniksi)
Gaëtan Dussausaye

| Gaëtan Dussausaye |
| --- | --- |

Euroopan parlamentin jäsen
 16.7.2024–  
Ryhmä:  Euroopan patriootit
Henkilötiedot
Syntynyt: 5. huhtikuuta 1994 (ikä 30) Brétigny-sur-Orge, Ranska
Kansalaisuus:  ranskalainen
Tiedot
Puolue:  Kansallinen liittouma
Gaëtan Dussausaye (s. 5. huhtikuuta 1994 Brétigny-sur-Orge, Ranska) on ranskalainen poliitikko. Dussausaye edustaa Kansallinen liittouma -puoluetta. Dussausaye on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Aiheesta muualla

Gaëtan Dussausaye Euroopan parlamentin jäsenet. Euroopan parlamentti.
Garrett Wilson

| Garrett Wilson |
| --- | --- |

Henkilötiedot
Syntynyt: 30. toukokuuta 1991 (ikä 33) Elmvale, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  91 kg
Seura
Seura:  Pittsburgh Penguins   Wilkes-Barre/Scranton Penguins
Sarja:  NHL   AHL
Pelaajaura
Pääsarjaura:  2013–
Aik. seurat:  Florida Panthers
NHL-varaus:  107. varaus, 2009 Florida Panthers
Garrett Wilson (s. 30. toukokuuta 1991) on kanadalainen jääkiekkoilija.
Wilson pelasi juniorikiekkoa OHL-liigan Owen Sound Attackin joukkueessa, joka eteni vuonna 2011 Memorial Cup -turnaukseen. Wilson valittiin kaudella 2010–2011 OHL:n ensimmäiseen tähdistöön.
1. kesäkuuta 2011 NHL-joukkue Florida Panthers teki Wilsonin kanssa tulokassopimuksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Garrett Wilson
George Ellis Burcaw

| George Ellis Burcaw> Henkilötiedot |
| --- | --- |
Syntynyt: 13. heinäkuuta 1921 Houston, Texas, Yhdysvallat
Kuollut: 11. maaliskuuta 2017 (95 vuotta)
Koulutus ja ura
Tutkinnot:  Maryville College   Idahon yliopisto
Instituutti:  Nevillen julkinen museo   Philadelphia Commercial Museum   Coloradon osavaltionmuseot   Idahon yliopisto
Tutkimusalue:  museologia, antropologia
George Ellis Burcaw (13. heinäkuuta 1921 Houston, Texas, Yhdysvallat – 11. maaliskuuta 2017) oli yhdysvaltalainen museologi ja antropologi, joka on toiminut Yhdysvalloissa museonjohtajana ja kuraattorina sekä Idahon yliopiston museologian ja antropologian professorina.
George Burcaw syntyi 1921. Hänen vanhempansa olivat George Henry ja Mary Elizabeth Burcow. Hän valmistui Bachelor of Artsiksi Maryville Collegesta ja maisteriksi Idahon yliopistosta. Valmistumisen jälkeen hän teki jatko-opintoja Chicagon yliopistossa (1946–1948), Arizonan yliopistossa (1949–1950), Pariisin yliopistossa (1951–1952), Wisconsinin yliopistossa (1956) ja Pennsylvanian yliopistossa (1960).
Burcaw johti 1952–1958 Green Bayssä Nevillen julkista museota sekä toimi 1958–1962 Philadelphia Commercial Museumin pääkuraattorina ja 1962–1966 Coloradon osavaltionmuseoiden kuraattorina. Burcaw oli vuodesta 1966 eläköitymiseensä 1988 Idahon yliopiston museologian ja antropologian professorina. Hän on julkaissut useita kirjoja museologiasta ja antropologiasta. Burcaw’n tunnetuin teos on Introduction to Museum Work (1975), jossa hän hahmottelee museo- ja näyttelyteoriaa omien käytännön kokemustensa pohjalta.
Georg Leber

Georg Leber vuonna 1973.
Georg Leber (7. lokakuuta 1920 – 21. elokuuta 2012) oli saksalainen poliitikko.
Leber syntyi Obertiefenbachissa, lähellä Limburg an der Lahnia. Palveltuaan toisen maailmansodan aikana Saksan ilmavoimissa, Luftwaffessa, hän liittyi vuonna 1947 Saksan sosiaalidemokraattiseen puolueeseen. Hän oli Saksan liittopäivien jäsenenä vuosina 1957–1983. Leber toimi muun muassa Saksan puolustusministerinä 1972–1978.
Leber kuoli pitkän sairauden jälkeen elokuussa 2012.
Aiheesta muualla

Kuvia tai muita tiedostoja aiheesta Georg Leber Wikimedia Commonsissa
Fürstenwalde

| Fürstenwalde |
| --- | --- |

 vaakuna
 Fürstenwalde
 Koordinaatit: 52°22′N, 14°4′E 
Valtio:  Saksa
Osavaltio:  Brandenburg
Piirikunta:  Oder-Spree
Pinta-ala:  
 – Kokonaispinta-ala:  70,7 km²
Korkeus:  43 m
Väkiluku (2022):  32 646
 – Väestötiheys:  462 as./km²
Postinumero:  15517
Suuntanumero(t):  03361
 
 www.fuerstenwalde-spree.de 
Infobox OKVirheellinen NIMI-arvo: 
Fürstenwalden sijainti Oder-Spreen piirikunnassa. Pienemmässä kuvassa piirikunnan sijainti Brandenburgin osavaltiossa.
Fürstenwalde on kaupunki Brandenburgin osavaltiossa Saksan koillisosassa. Spree-joen ja moottoritie 12:n varrella Berliinin kaakkoispuolella sijaitsevan Fürstenwalden virallinen lisänimi on "Domstadt" kaupungin keskiaikaisen Sankt Marien -kirkon (Dom St. Marien) mukaan.
Maantiede

Fürstenwalde sijaitsee Pohjois-Saksan alangolla Spree-joen laaksossa noin 50 kilometriä Berliinin keskikaupungilta kaakkoon.
Historia

Fürstenwalde perustettiin 1200-luvun alkupuoliskolla, kun alueelle muutti saksalaisperäistä väestöä (Ostsiedlung). Merkittävä tekijä oli Spreen purjehduskelpoisuus, joka päättyi Fürstenwaldeen. Siitä itään kauppatavarat oli rahdattava maanteitse. Ensimmäinen asiakirjamaininta paikkakunnasta on vuodelta 1272. Keskiajan kuluessa Fürstenwalde vaurastui ja sen merkitys kasvoi. Se toimi Lebusin hiippakunnan keskuksena vuodesta 1385 aina 1500-luvun loppuun. Keskiaikana Fürstenwalde oli myös merkittävä koulukaupunki. 1660-luvulla valmistui Friedrich-Wilhelm-kanava, jonka myötä Fürstenwalden kaupallinen merkitys väheni huomattavasti. Spreen myllyt otettiin käyttöön 1837, mikä virkisti kaupungin taloutta. Rautatieyhteys Berliiniin avattiin 1842.
Toisen maailmansodan aikana Fürstenwalde koki laajoja tuhoja, jotka korjattiin 1950- ja 1960-luvuilla. Myös uusia asuinalueita rakennettiin ja Fürstenwaldeen syntyi uutta teollisuutta. Saksan jälleenyhdistymisen jälkeen 1990-luvulla kaupungin keskustaa uudistettiin. Fürstenwalde säilytti asemansa teollisena keskuksena. Fürstenwaldeen liitettiin 1993 Trebus, joka oli aiemmin itsenäinen maalaiskunta.
Fürstenwalden maamerkki on myöhäisgoottilainen St. Marien -kirkon 68-metrinen torni. Kirkon historia alkaa katoliselta keskiajalta. Kirkkoa on vuosisatojen kuluessa tuhottu useasti, nykyinen kirkkorakennus on 1900-luvun lopulta.
Talous ja liikenne

Fürstenwalde on teollisuuskaupunki (autonrenkaat, metalli, muovi, valutuotteet, energiateollisuus). Kaupungissa toimii muun muassa Goodyear Deutschland GmbH. Huomattava työllistäjä on hoitokoti Samariteranstalten Fürstenwalde/Spree. Fürstenwalden rautatieasema, Bahnhof Fürstenwalde (Spree), sijaitsee rataosuudella Berliini–Frankfurt (Oder), joka on osa Pariisi–Varsova-rataa. Fürstenwalden keskustan eteläpuolitse kulkee moottoritie Bundesautobahn 12..
Aiheesta muualla

Fürstenwalde/Spree, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Fürstenwalde/Spree
Dom St. Marien vuonna 2013.
Käännös suomeksi
George Engleheart

Engleheartin maalaama kanadalaisen poliitikon Robert Gibbonsin miniatyyrimuotokuva (1804)
George Engleheart (lokakuu 1752 Kew, Englanti – 1829 Blackheath) oli englantilainen miniatyyrimuotokuvien maalari ja Richard Coswayn kilpailija.
Engleheart sai taiteilijan koulutuksen ensin George Barretin ohjauksessa ja sitten Joshua Reynoldsin ohjauksessa. Hän aloitti itsenäisenä taiteilijana 1773 ja piti samana vuonna näyttelyn Royal Academyssa. Hän jatkoi ammatin harjoittamista vuoteen 1813, jolloin hän jäi eläkkeelle. Hänen säilynyt palkkiokirjansa, joka sisältää luettelon mallina olleista henkilöistä ja kustakin muotokuvasta maksetut palkkiosummat, osoittaa että 39 vuoden aikana hän maalasi 4 853 miniatyyriä ja että hänen taiteilijantulonsa saattoivat vuosien ajan ylittää 1 200 puntaa vuodessa. Hän asui suuren osan elämäänsä Hertford Streetillä Mayfairissa, jossa hän asui eläkkeelle jäämiseen asti. Hän kuoli Blackheathissa 1829, ja hänet haudattiin Kewiin.
Hän maalasi Englannin kuninkaan Yrjö III:n muotokuvan 25 kertaa, ja hänellä oli laaja suosijajoukko, johon kuuluivat lähes kaikki hovin kanssa tekemisissä olevat merkittävät henkilöt. Hän teki tarkkoja kopioita monista Joshua Reynoldsin tunnetuista maalauksista, ja ne ovat monista kadonneista Reynoldsin maalauksista  ainoa olemassa oleva tieto. Englehartin palkkiokirja, värit, maalausvälineet ja suuri miniatyyrikokoelma ovat yhä hänen jälkeläistensä omistuksessa.
Hän signeerasi työnsä usein "E" tai "G.E.".
Gary Hooper

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Gary Hooper
Syntymäaika: 26. tammikuuta 1988 (ikä 36)
Syntymäpaikka: Harlow, Englanti
Pelipaikka: hyökkääjä
Pituus: 177 senttimetriä
Seura
Seura: Wellington Phoenix
Junioriseurat
1995–2002: Tottenham Hotspur
2002–2003: Maldon & Tiptree
2003–2004: Grays Athletic
Seurat
| Vuodet | Seura | O | (M) |
| 2004–2006 | Grays Athletic | 69 | (20) |
| 2006–2008 | Southend United | 32 | (2) |
| 2007 | → Leyton Orient (laina) | 4 | (2) |
| 2008 | → Hereford United (laina) | 19 | (11) |
| 2008–2010 | Scunthorpe United | 80 | (43) |
| 2010–2013 | Celtic | 95 | (63) |
| 2013–2016 | Norwich City | 64 | (18) |
| 2015–2016 | → Sheffield Wednesday | 12 | (6) |
| 2016–2019 | Sheffield Wednesday | 70 | (24) |
| 2019– | Wellington Phoenix | 2 | (1) |
 Seurajoukkueuran tilastot kattavat vain kansalliset sarjat, päivitetty 2. marraskuuta 2019.
Gary Hooper (s. 26. tammikuuta 1988 Harlow, Englanti) on englantilainen jalkapalloilija. Hän edustaa uusiseelantilaista Wellington Phoenixia ja on pelipaikaltaan hyökkääjä. Hän on pelannut Skotlannin Valioliigassa Celticin ja Englannin Valioliigassa Norwich Cityn joukkueessa.
Seurajoukkueura

Hooper aloitti uransa Tottenhamin junioreissa. Kun hänet oli vapautettu sopimuksestaan, hän kävi koeajalla useissa eri seuroissa. Lopulta Conference National tasolla pelannut Grays Athletic kirjoitti hänen kanssa sopimuksen.
Kaksi vuotta myöhemmin hän siirtyi Mestaruussarjassa pelanneeseen Southendiin. Hooper ei vakiinnuttanut paikkaansa ja hän oli kahdesti lainasopimuksella muualla kunnes lopulta hänet laitettiin siirtolistalle.
Vuonna 2008 Ykkösliigassa pelannut Scunthorpe United osti hänet 125 000 punnan siirtokorvauksella. Ensimmäisellä kaudellaan Scunthorpessa hän teki kaikissa peleissä yhteensä 30 maalia.
Hooper siirtyi skotlantilaiseen Celticiin vuonna 2010 englantilaisesta Scunthorpe Unitedista. Hänestä maksettiin 2,4 miljoonan punnan siirtokorvaus. Skotlannin Valioliigassa pelatessaan hän oli joka vuosi liigan johtavia maalintekijöitä onnistuen maalinteossa myös Mestareiden Liigassa kahdesti.
Useiden siirtohuhujen ja eri seurojen jättämien tarjousten jälkeen Hooper siirtyi Norwich Cityyn heinäkuussa 2013. Hän allekirjoitti kolmevuotisen sopimuksen, joka sisältää option yhden vuoden jatkosta.
Hooper siirtyi lainalle Sheffield Wednesdayhin lokakuussa 2015. Siirrosta tuli pysyvä siirtoikkunan auettua tammikuussa 2016. Lokakuussa 2019 hän siirtyi uusiseelantilaiseen Wellington Phoenixiin.
Aiheesta muualla

Gary Hooperin esittely Celticin kotisivustolla (englanniksi)
Goregrind

| Goregrind |
| --- | --- |
Alkuperä:  Grindcore   Death Metal
Alkuperämaa:  Englanti
Kehittymisen ajankohta:  1980-luvun lopulla
Tyypillisiä soittimia:  kitara, bassokitara, rummut
Kehittyneitä tyylilajeja / suuntauksia:  Ei ole
Goregrind, (toiselta nimeltään grindgore), on grindcoren alalaji, joka muistuttaa musiikkityylejä kuten death metal, thrash metal, ja crust punk. Pääasialliset ominaisuudet, jotka musiikillisesti erottavat goregrindin ja grindcoren voidaan supistaa kahteen asiaan:
Oktaavisen vaihtajan käyttö, joka luo tyylille ominaisen matalan, rouhean ja räkäisen laulun, kuten kauhuelokuvien efektit, joita käytetään usein riivatuilla, demonisilla tai epäkuolleilla hahmoilla. Regurgitate on hyvä esimerkki tällaisesta laulutyylistä.
On enemmän metallimusiikin tyylistä, tai käytetään enemmän (pääasiassa myöhemmin) alkuperäisesti kehitettyä matalaa murinaa, jota useimmin tavataan tavallisessa death metallissa. Tämä viittaa crust punk -vaikutteisuuteen.
Goregrindin aloittajaksi voidaan sanoa Carcassia (1985 - 1995). Tyyli on silti muuttunut alkuperäisestä Carcassin luomasta vaikutelmasta, mikä oli thrash metal ja hardcore punk -vaikutteista. Tämä oli suosittua 1980-luvun underground-skenessä. Carcass käytti säröä, lääketieteellisiä aiheita ja käytti kaiken yhteydessä "raakoja" aiheita, joka on osa yhtyeen alkuperäistä tyyliä, jota on myös käytetty hardcore and grindcore -skeneissä. Esimerkki sanoituksista on alhaalla (laulusta Crepitating Bowel Erosion albumilta Symphonies of Sickness):
Yhtyeen muut sanoitukset olivat tavallisia, joihin sekoitettiin lääketieteellisyyttä ja kehon ominaisuuksien häiriöitä. Sittemmin heidän tyylinsä muuttui, jossa he keskittyivät enemmän heavy metaliin fuusioituna muilla tyylilajeilla.
Mainitsemisen arvoisia yhtyeitä

Last Days of Humanity
Carcass
Regurgitate
Sikfuk
Cock and Ball Torture
Torsofuck
Lividity
Impetigo
General Surgery
Paracoccidioidomicosisproctitissarcomucosis
Aiheesta muualla

Grindcore Finland Suomalainen Grindcore ja Goregrind foorumi
Grindcore and Goregrind -foorumi (Arkistoitu – Internet Archive)
Goregrind-tietosanakirja (Arkistoitu – Internet Archive)
Braindead Webzine (Arkistoitu – Internet Archive)
Nuclear Abominations
God Bless America

God Bless America on yhdysvaltalainen isänmaallinen laulu, jonka  Irving Berlin on säveltänyt vuonna 1918 ja uudelleenjulkaissut vuonna 1938 Kate Smithin laulamana versiona.
”God Bless America” on muodoltaan rukous, joka pyytää Jumalan siunausta ja rauhaa kansakunnalle. Syyskuun 11. päivän terroritekojen jälkeen kappale on ollut tapana laulaa Major League Baseball -sarjan baseball-peleissä sunnuntaisin ja pyhäpäivinä.